Dit is die teksvers vir vanjaar se fondsinsameling, beter bekend as die Radio Tygerberg Pledge wat vanjaar afskop op Maandag 27 Mei om 05:00. Die tema vir die jaar is Alles Nuut. Die Woord is baie duidelik dat “God die blymoedige gewer lief het” (2 Kor 9:6) en daar rus ‘n groot seën op die persoon wat ander met die regte gesindheid en in afwagting help.
Dit het vinnig duidelik geword dat die luisteraars ’n behoefte het om ’n bydrae te lewer en so te sorg dat die klankgolwe van 104FM sal voortbestaan om hierdie visie uit te dra.
Die pledge vind slegs twee maal per jaar in Mei en Oktober plaas en sorg vir groot opwinding by die stasie. Die gereelde daaglikse uitsendings word opsy geskuif en in vier tydgleuwe is daar ’n pastoor in elke sessie saam met die aanbieder en luisteraars kry die geleentheid om bydraes te maak soos hulle gelei voel per sms, WhatsApp of telefonies. Deur die loop van die dag word luisteraars gevoed met die Woord en gebedsversoeke word veral aangemoedig.